
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 769 

5 Οκτωβρίου 1998 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 97.920,74 τετ. μέτρ. 
στη Δασική θέση «Αξαντάς» Κοινότητας Μεταγ- 
γιτσίου Ν. Χαλκιδικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού-ρυμοτομικού σχεδίου περιοχής 
Ασφάκας Κοινότητας Περάματος Ν. Ιωαννίνων. 2 

ΑΝΑΚΟΙΝΩΣΕΙΣ 

Παρακατάθεση αποζημίωσης για ρυμοτομούμενη ι¬ 
διοκτησία του Αδαμίδη Κων/νου του Αποστόλου 
στις Σέρρες. 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αοιθ. 2821 (1) 

Κήρυξη αναδασωτέας έκτασης 97.920,74 τετ. μέτρ. στη 
Δασική θέση «Αξαντάς» Κοινότητας Μεταγγπσίου Ν. 
Χαλκιδικής 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 117 παρ. 3 του 
Συντάγματος της χώρας. 

2. Τις διατάξεις του Ν. 998/79 «Περί Προστασίας 
Δασών» κ.λπ. και ειδικότερα: 

I Του άρθρου 41 παρ. 1 


II. Του άρθρου 38. 

3. Τις διαταγές του Υπουργείου Γεωργίας: 

1.160417/1180/8.8.8011.182447/3049/24.9.80. 

4. Την με αριθμό 3916/31.8.98 Πρόταση του Δασαρχεί¬ 
ου Πολυγύρου. 

5. Τις διατάξεις του άρθρου 1 παρ. 2 του Ν. 2503/97 
«Μεταβίβαση αρμοδιοτήτων στον Γενικό Γραμματέα 
Περιφέρειας». 

6. Την με αριθμό 29968/28.8.97 Απόφαση Γενικού 
Γραμματέα Περιφέρειας Κεντρικής Μακεδονίας «Κατα¬ 
νομή αρμοδιοτήτων στους προϊσταμένους των Δασικών 
Υπηρεσιών, αποφασίζουμε: 

Κηρύσσουμε αναδασωτέα έκταση εμβαδού ενενήντα ε¬ 
πτά χιλιάδων εννιακοσίων είκοσι και εβδομήντα τέσσερα 
τετ. μέτρα 97920,74 τ.μ.) στη δασική θέση «Αξαντάς» 
Κοινότητας Μεταγγιτσίου Ν. Χαλκιδικής, με σκοπό την 
προστασία και την αναδάσωση με φυσική αναγέννηση ή 
τεχνητή αναδάσωση, που καταστράφηκε ολοσχερώς από 
πυρκαγιά τον μήνα Ιούλιο (19.7.98) του έτους 1998. 

Η δαπάνη αναδάσωσης θα γίνει εφ’ άπαξ και θα βαρύνει 
τον κρατικό Προϋπολογισμό με ύψος.... δρχ. 

Η έκταση αυτή προσδιορίζεται από τα στοιχεία: 
ΑΒΓΔΕΖΗΘ ,...Γ/ΔΙΕ.;..ΛΑ και συνορεύει: 

Βόρεια: Δημόσια δασική Έκταση και αγροί. 

Νότια: Δημόσια δασική έκταση και αγροί και επαρχιακό 
οδικό δίκτυο. 

Ανατολικά: Δημόσια Δασική έκταση. 

Δυτικά: Δημόσια Δασική έκταση και αγροί, όπως φαίνε¬ 
ται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 8 Σεπτεμβρίου 1998 

Με εντολή Γενικού Γραμματέα Περιφέρειας 
Ο Διευθυντής Δασών 
ΒΑΣΙΛΕΙΟΣ ΜΠΑΛΑΣΚΑΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 496 (2) 

Έγκριση τοπικού-ρυμοτομικού σχεδίου περιοχής Ασφά- 
κας Κοινότητας Περάματος Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. Δ/τος της 17.7.1923 (ΦΕΚ 
228Α716.8.23) «Περί σχεδίων πόλεων και κωμών του 
Κράτους» και συγκεκριμένα του άρθρου 3 αυτού. 

2. Τις διατάξεις του Ν. 2026/92 και το σχετικό Π. Δ/γμα 
28/28.1.93 (ΦΕΚ 9/Α/5.2.93) «για καθορισμό αρμοδιοτή¬ 
των του Υπ. ΠΕ.ΧΩ.ΔΈ.». 

3. Τον Ν. 2218/3.6.94 (ΦΕΚ 90/Α/13.7.94) «Ίδρυση 
Νομαρχιακής Αυτοδιοίκησης κ.λπ. και τον Οργανισμό 
Νομαρχιακής Αυτοδιοίκησης Ιωαννίνωνπου δημοσιεύθη- 
κε και ισχύει από την 11.5.1995 (ΦΕΚ 397 Β)». 

4. Την παρ. 13 του άρθρου 8 του Ν. 1512/85 (ΦΕΚ 
4/Α785). 

5. Τις Α.Κ.Σ. Περάματος με αριθ. 120/97,130/97,130/97 
και τα τοπογραφικά διαγράμματα κλ. 1:1000 που κατατέ¬ 
θηκαν στην υπηρεσία με το έγγραφο 1328/97 Κοινότητας 
Περάματος (ρυμοτομικό σχέδιο) καθώς επίσης και τις 
προγενέστερες Αποφάσεις Κ.Σ. Περάματος υπ’ αριθ. 
104/90, 40/90, 29/90, 78/90. 

6. Το Π.Δ/γμα 5.5.89 όπως μεταγενέστερα τροποποιή¬ 
θηκε με το Π. Δ/γμα 30.3.93 περί Ζ.Ο.Ε. Ιωαννίνων. 

7. Τον Ν. 2508/97 και το γεγονός ότι δεν αντίκειται στις 
διατάξεις αυτού η έγκριση του εν λόγω τοπικού ρυμοτο¬ 
μικού σχεδίου. 


8. Το Π.Δ/γμα 26.9.79 όπως μεταγενέστερα τροποποιή¬ 
θηκε με το Π. Δ/γμα 15.6.95 περί Ζαγορίου καθώς και το 
σχετικό έγγραφο ΠΕ.ΧΩ.Ηπείρου με αριθ. πρωτ. 
1403/1.11.95 (παρ. 3 αυτού). 

9. Το έγγραφο του Υπ. ΠΕ.ΧΩ.ΔΈ. οικ. 6310/4.3.96 από 
το οποίο προκύπτει ότι η έγκριση του εν λόγω τοπικού ρυ- 
μοτικού σχεδίου ανήκει στο Νομάρχη. 

10. Η γνωμοδότηση Σ.ΧΟΠ υπ’ ριθ. 36η /23.12.97 (Θέμα 
2ο). 

11. Το έγγραφο Δασαρχείου Ιωαννίνων 1198/9.3.98 
Πράξη χαρακτηρισμού έκτασης καθώς και το έγγραφο 
5167/31.7.98 Δασαρχείου από το οποίο προκύπτει ότι κα¬ 
μία ένσταση δεν υποβλήθηκε κατά της εν λόγω πράξης 
χαρακτηρισμού, αποφασίζουμε: 

Εγκρίνουμε το τοπικό Ρυμοτομικό Σχέδιο κοινοτικών ε¬ 
κτάσεων Ασφάκας Περάματος που εικονίζεται στα επισυ- 
ναπτόμενα δύο τοπογραφικά διαγράμματα κλίμακας 
1:1000 που συνοδεύουν τη γνωμοδότηση Σ.ΧΟΠ. Στην εν 
λόγω έκταση των 726 στρεμ. (επτακοσίων είκοσι έξι 
στρεμμάτων) επιβάλλουμε χρήση αμιγούς κατοικίας και 
τους κάτωθι όρους δόμησης: Εμβαδόν 800τ.μ., πρόσωπο 
12μ. Σ.Δ. 0,6, κάλυψη 50%, όροφοι δύο. Κατά τα λοιπά ε¬ 
πιβάλλονται οι όροι και περιορισμοί δόμησης και τα μορ- 
φολογικά στοιχεία που ισχύουν για τον οικισμό 
Περάματος από το Π. Δ/γμα Ζαγορίου. 

Από τις διατάξεις αυτής της απόφασης δεν προκύπτει 
δαπάνη σε βάρος του Δημοσίου. 

Η παρούσα να δημοσιευθεί στην Εφημερίδα της 
Κυβερνήσεως. 

Ιωάννινα, 14 Σεπτεμβρίου 1998 

Ο Νομάρχης 
ΝΙΚΟΛΑΟΣ ΖΑΡΜΠΑΛΑΣ 

ΑΝΑΚΟΙΝΩΣΕΙΣ 

Αριθ, 21402/98 (3 ) 

Παρακατάθεση αποζημίωσης για ρυμοτομούμενη ιδιο¬ 
κτησία του Αδαμίδη Κων/νου του Αποστόλου στις 
Σέρρες. 


Ο ΔΗΜΑΡΧΟΣ ΣΕΡΡΩΝ 

Ο Δήμος Σερρρών με το αρ. 32393/16.6.98 γραμμάτιο 
συστάσεως παρακαταθήκης, κατέθεσε ως αποζημίωση, 
το ποσό των 5.745.580 δρχ. υπέρ του εικαζόμενου δικαι¬ 
ούχου Αδαμίδη Κων/νου του Αποστόλου, λόγω ρυμοτο¬ 
μίας ιδιοκτησίας του προς εφαρμογή του σχεδίου πόλης 
Σερρών και προς διάνοιξη πλατεία μεταξύ των Ο.Π. 205, 
204. 213, 214α, και 212 βάσεις της αρ. 15/78 πράξης τα¬ 
κτοποίησης, της από 28.3.97 Εκθέσεως της Εκτιμητικής 


Επιτροπής του Δήμου (παρ. 6 αρθ. 231 Π.Δ. 323/89 όπως 
οι ως άνω διατάξεις αντικαταστάθηκαν με την παρ. 9 το- 
αρθ. 3τοΝ. 2307/95) και βάσεις της αρ. 270/98 απόφασης 
του Δ.Σ. η οποία εγκρίθηκε με την αρ. 6779/98 της Δ/νσης 
Τ οπ. Αυτ/σης Σερρών. 

Ο Δήμος Σερρών όφειλε να αποζημιώσει τον δικαιούχο: 

1. για οικοπεδική έκταση 46,48 μ2 (30,63+13,23 + 2,62) 

βάσει του Α.Ν. 625/68 λόγω αναλογισμού πλατείας 
46,48μ2 Χ66.000 δρχ./μ2=3.067.680 δρχ. 

2. για ρυμοτομούμενο κτίσμα όγκου 267,79 μ3 που βρί¬ 
σκεται στη γωνία των οδών Δ. Θράκης και Μουδανιών 
267,79 μ3Χ10.000 δρχ./μ3=2.667.900 δρχ. 

Ήτοι σύνολο 5.745.580 δρχ. (3.067.680 δρχ + 
2.677.900 δρχ.). 

Ο Δήμαρχος 
ΙΩΑΝΝΗΣ ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



